ai4bharat/Pralekha huggingface dataset:
आरोग्य आणि कुटुंब कल्याण मंत्रालय
तंबाखूजन्य उत्पादनांच्या पॅकवरील नवीन निर्दिष्ट आरोग्य इशारा
नवी दिल्ली, 29 जुलै 2022
भारत सरकारच्या आरोग्य आणि कुटुंब कल्याण मंत्रालयाने सिगारेट आणि इतर तंबाखूजन्य उत्पादने  नियम, 2008 मध्ये, GSR 592  21 जुलै 2022 “द सिगारेट्स आणि इतर तंबाखूजन्य उत्पादने  तिसरी दुरुस्ती नियम, 2022 द्वारे सुधारणा करून सर्व तंबाखूजन्य उत्पादनांच्या पॅकसाठी विशिष्ट आरोग्य इशाऱ्यांचे नवीन संच अधिसूचित केले आहेत. सुधारित नियम 1 डिसेंबर 2022 पासून लागू होतील.
निर्दिष्ट आरोग्य इशाऱ्यांचा नवीन संच असा असेल-
छायाचित्र-1, 1 डिसेंबर 2022 पासून सुरू झाल्यानंतर बारा महिन्यांच्या कालावधीसाठी वैध असेल.
छायाचित्र-2, जी छायाचित्र-1 ची निर्दिष्ट आरोग्य इशारा सुरू झाल्याच्या तारखेपासून बारा महिन्यांच्या समाप्तीनंतर लागू होईल.
सदर अधिसूचना 19 भाषांमधील निर्दिष्ट आरोग्य इशाऱ्यांच्या सॉफ्ट किंवा प्रिंट करण्यायोग्य आवृत्तीसह www.mohfw.gov.in आणि ntcp.nhp.gov.in या संकेतस्थळावर उपलब्ध आहेत.
वरील बाबी लक्षात घेता कळविण्यात येते की;-
- 1 डिसेंबर 2022 रोजी किंवा त्यानंतर उत्पादित किंवा आयात केलेली किंवा पाकिटबंद केलेली सर्व तंबाखूजन्य उत्पादने 'तंबाखूमुळे वेदनादायक मृत्यू' अशा शाब्दिक आरोग्य इशाऱ्यासह छायाचित्र -1 प्रदर्शित करतील आणि 1 डिसेंबर 2023 रोजी किंवा त्यानंतर उत्पादित किंवा आयात केलेली किंवा पाकिटबंद केलेली सर्व तंबाखूजन्य उत्पादने 'तंबाखू वापरकर्ते तारुण्यातच मरतात' या शाब्दिक आरोग्य इशाऱ्यासह छायाचित्र -2 प्रदर्शित करतील.
- सिगारेट किंवा कोणत्याही तंबाखूजन्य पदार्थांचे उत्पादन, पुरवठा, आयात किंवा वितरण यामध्ये प्रत्यक्ष किंवा अप्रत्यक्षपणे गुंतलेली कोणतीही व्यक्ती हे सुनिश्चित करणे आवश्यक आहे की सर्व तंबाखूजन्य उत्पादनांच्या पॅकेजेसमध्ये विहित केलेल्या विशिष्ट आरोग्य इशारे दिलेले असतील.
- सिगारेट आणि इतर तंबाखूजन्य उत्पादने  अधिनियम, 2003 च्या कलम 20 मध्ये विहित केल्यानुसार उपरोक्त तरतुदीचे उल्लंघन हा तुरुंगवास किंवा दंडासह दंडनीय गुन्हा आहे.
- 21 जुलै 2020 रोजी GSR 458  द्वारे अधिसूचित, विद्यमान निर्दिष्ट आरोग्य इशारा  – 30 नोव्हेंबर 2022 पर्यंत वैध राहील.R.Aghor/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पेट्रोलियम आणि नैसर्गिक वायू मंत्रालय
नवीन इंडेन एलपीजी कनेक्शन हवे आहे का? त्यासाठी केवळ 8454955555 या क्रमांकावर मिस्ड कॉल द्या
इंडियन ऑईलकडून भारतभरात सर्वत्र नवीन एलपीजी जोडणीसाठी मिस्ड कॉल सुविधेचा प्रारंभ
सध्याच्या ग्राहकांना सिलेंडर मागवण्यासाठी देखील नोंदणीकृत फोन क्रमांकावरून मिस्ड कॉल देऊन मागणी नोंदवता येईल
मुंबई, 9 ऑगस्ट 2021
पंतप्रधान नरेंद्र मोदी यांच्या डिजिटल इंडिया या दृष्टीकोनाला अनुसरून इंडियन ऑईलने सर्व ग्राहकांसाठी मिस्ड कॉल सुविधा उपलब्ध करून दिली आहे. देशभरातील संभाव्य ग्राहक नवीन एलपीजी जोडणी घेण्यासाठी आता 8454955555 या नंबरवर मिस्ड कॉल देऊ शकतात.
व्यापक स्तरावर ग्राहक संपर्क असणाऱ्या आमच्या कंपनीचा प्रयत्न हा संपर्क जास्तीत जास्त वाढवण्याकडे आहे, असे इंडियन ऑइलचे अध्यक्ष एस एम वैद्य यांनी देशभरातील ग्राहकांसाठी या सुविधेचा प्रारंभ करताना सांगितले.
“अत्याधुनिक तंत्रज्ञानाचा वापर करत आम्ही आमच्या ग्राहकांना सातत्याने नवनवीन सुविधा देत असतो. ग्राहकांना एलपीजी त्वरित आणि सोप्या पद्धतीने उपलब्ध होण्यासंदर्भात ही मिस्ड कॉल सुविधा योग्य भूमिका बजावेल आणि ग्राहकांच्या समाधानास पात्र ठरेल याची मला मला संपूर्ण खात्री आहे”, असेही वैद्य यांनी नमूद केले
ग्राहकांना एलपीजीचा रिफिल सिंलेडर मागवण्यासाठी किंवा एलपीजीच्या किमतीचा भरणा करण्यासाठी भारत बिल पेमेंट सिस्टीम, इंडियन ऑइल वन अॅप किंवा https://cx.indianoil.in ज्या पोर्टलचा वापर करता येईल.
एलपीजी रिफिल सिलेंडर नोंदवणे तसेच रिफिलसाठी किमतीचा भरणा करणे या दोन्ही गोष्टी 7588888824 या नंबर वरून व्हाट्सअप करुन किंवा 7718955555 या नंबरवर एसएमएस /आयव्हीआरएस माध्यमातून करू शकतील शकतात. याशिवाय ॲमेझॉनचे अलेक्सा किंवा पेटीएम चॅनेल्सवरूनही ही कामे करता येतील.
“रिफिल नोंदवण्यासाठी देशभरातून कुठूनही मिस्ड कॉल देण्याची सुविधा आणि निवडक ठिकाणी नवीन जोडणीसाठी मिस्ड कॉल सुविधा जानेवारी 2021 मध्ये सुरू केली होती.”
वापरास सुलभ असणारी मिस्ड कॉल सुविधा ग्राहकांचा वेळ वाचवेल. तसेच नवीन ग्राहकांना जोडणीसाठी असलेली मिस्डकॉलची सुविधा ही सोपी व विनाखर्चाची असल्याने ग्राहकांना विशेषतः वरिष्ठ नागरिक आणि ग्रामीण भागात राहणाऱ्यांसाठी ती जास्त उपयुक्त ठरेल अशी अपेक्षा अध्यक्षांनी व्यक्त केली.
डबल बॉटल कनेक्शन  ही आणखी एक सुविधा ग्राहकांना घरपोच देण्याच्या उपक्रमाचेही एस एम वैद्य यांनी या वेळी उद्घाटन केले. या योजनेअंतर्गत सिलेंडर देणारा कर्मचारी, सध्याचे एक सिलेंडर हे डबल बॉटल कनेक्शन म्हणजे दोन सिलेंडर मध्ये परावर्तित करण्याची सुविधा घरपोच देऊ शकेल. यामध्ये सामान्यतः 14.2 किलोग्रॅम एवढ्या सिलेंडर बरोबर पाच किलोग्रामचा सिलेंडर मिळेल.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
माहिती आणि प्रसारण मंत्रालय
51व्या भारतीय आंतरराष्ट्रीय चित्रपट महोत्सव 2020 साठी इंडियन पॅनोरमासाठीच्या चित्रपटांची अधिकृत निवड जाहीर
51व्या भारतीय आंतरराष्ट्रीय चित्रपट महोत्सवाने 2020 साठी इंडियन पॅनोरमा विभागातील चित्रपटांची घोषणा केली. गोवा येथे 16-24 जानेवारी 2021 या 8 दिवसांच्या चित्रपट महोत्सवात नोंदणीकृत मान्यवर आणि निवड झालेल्या चित्रपटांचे प्रतिनिधी यांच्या उपस्थितीत निवड झालेले चित्रपट मोठ्या पडद्यावर दाखवण्यात येतील.
समकालीन 183 भारतीय चित्रपटांमधून निवडलेले हे चित्रपट भारतीय चित्रपटसृष्टीची उत्फुल्लता आणि विविधता यांचे प्रतिबिंब दर्शवतात. फीचर आणि नॉन फीचर या दोन्ही विभागात ज्युरी पॅनेलने आपापल्या तज्ञ मतानुसार भारतीय पॅनोरमातील चित्रपटांची निवड करण्यासाठी योगदान दिले.
या फीचर फिल्मसाठी असलेल्या बारा मान्यवरांच्या निवड समितीच्या अध्यक्षस्थानी ख्यातनाम चित्रपटनिर्माते,पटकथालेखक आणि निर्माते जॉन मॅथ्यु मथ्थन होते. इतर मान्यवरांमध्ये वैविध्यपूर्ण भारतीय चित्रपटसृष्टीचे प्रतिनिधीत्व करणाऱ्या विविध चित्रपट, चित्रपट मंडळे आणि चित्रपट व्यवसायातील प्रख्यात व्यक्ती यांचा समावेश आहे.
इंडियन पॅनोरमा फीचर फिल्म श्रेणीत निवड समितीने 20 चित्रपटांची निवड केली.भारतीय पॅनोरमा 2020 चा शुभारंभाचा चित्रपट म्हणून तुषार हिरानंदानी दिग्दर्शित यांच्या ‘सांड की आँख’ या हिंदी चित्रपटाची निवड झाली आहे.
51 व्या भारतीय आंतरराष्ट्रीय चित्रपट महोत्सव 2020 च्या इंडियन पॅनोरमा विभागात मुख्य प्रवाहातल्या इतर 3 चित्रपटांचीही निवड फिल्म फेडरेशन ऑफ इंडिया आणि प्रोड्युसर्स गील्डच्या शिफारसीवरून डीएफएफ च्या आंतर समितीतर्फे झाली आहे.
नॉन-फीचर फिल्म्स
आंतरराष्ट्रीय चित्रपट महोत्सवातील भारतीय पॅनोरमा विभागात सामाजिक जाणीवांनी समृद्ध व सौंदर्यदृष्ट्या उत्कृष्ट असणाऱ्या चित्रपटाची निवड, भारतीय चित्रपटसृष्टीच्या नॉन-फीचर विभागाशी संलग्न असणाऱ्या निवड समितीच्या प्रख्यात सभासदांनी केली आहे
51व्या भारतीय आंतरराष्ट्रीय चित्रपट महोत्सवाने इंडियन पॅनोरमा अंतर्गत निवडलेले नॉन-फीचर चित्रपट गोवा येथे 16-24 जानेवारी 2021 या कालावधीत दाखवण्यात येतील.
समकालीन 143 भारतीय नॉन-फीचर चित्रपटांमधून निवडलेले
चित्रपट हे आपल्या चित्रपट निर्मात्यांच्या संशोधन, दस्तावेजीकरण, मनोरंजन क्षमतेचे आणि समकालीन भारतीय मूल्यांचे दर्शन घडवतील.
या नॉन-फीचर फिल्मसाठी असलेल्या सात सदस्यीय निवडसमितीच्या अध्यक्षस्थानी ख्यातनाम चित्रपटनिर्माते आणि माहितीपटकार हाओबम पबन कुमार होते.
इंडियन पॅनोरमा 2020 मध्ये नॉन-फीचर फिल्मसाठी अंकित कोठारी दिग्दर्शीत ‘पंचिका’ या चित्रपटाची निवड शुभारंभासाठी करण्यात आली आहे.
51व्या आंतराराष्ट्रीय चित्रपट महोत्सवासाठी निवडलेल्या 23 फीचर आणि 20 नॉनफीचर चित्रपटांची संपूर्ण यादी
Happy to announce the selection of 23 Feature and 20 non-feature films in Indian Panorama of 51st IFFI. @MIB_India pic.twitter.com/Kx0acUZc3N
— Prakash Javadekar  December 19, 2020
N.Chitale/V.Sahajrao/P.Kor
रेल्वे मंत्रालय
राष्ट्रपतींनी जीवन रक्षा पदक प्रदान करून तीन आरपीएफ कर्मचाऱ्यांचा केला सन्मान
एकाला सर्वोत्तम जीवन रक्षा पदक आणि दोघांना उत्तम जीवन रक्षा पदक
राष्ट्रपतींनी रेल्वे सुरक्षा दलातील  खालील कर्मचाऱ्यांना जीवन रक्षा पदक प्रदान करून सन्मानित केले आहे:
1. सर्वोत्तम जीवन रक्षा पदक  – दिवंगत जगबीर सिंह, हवालदार / उत्तर रेल्वे.
दिवंगत जगबीर सिंह यांनी कर्तव्यावर असताना आदर्शनगर-आझादपूर रेल्वे विभाग, दिल्ली जवळील रेल्वे परिसरात 4 मुलांचे जीवन वाचवताना आपले प्राण गमावले. अतुलनीय शौर्य दाखवत त्यांनी त्यांच्या कर्तव्याच्या सर्व सीमा ओलांडून स्वतःच्या जीवाची पर्वा न करता या मुलांचे प्राण वाचवले.
2. उत्तम जीवन रक्षा पदक- शिवचरण सिंह, हवालदार / पश्चिम रेल्वे.
10 ऑगस्ट 2019 रोजी रेल्वे क्रमांक 12959 मध्ये अनुरक्षण कर्तव्य बजावत असताना, शिमखयाली रेल्वे स्थानकाजवळ रेल्वे रुळावर पाणी साचल्यामुळे ट्रेन थांबली असता शिवचरण याच्या लक्षात आले की, काही लोकं पुरात अडकले आहेत आणि ते मदतीसाठी ओरडत आहेत. शिवचरण सिंग स्वत: च्या जीवाची पर्वा न करता, त्या लोकांना वाचवण्यासाठी धावले आणि 9 लोकांचे प्राण वाचवले.
3. उत्तम जीवन रक्षा पदक- - मुकेश कुमार मीना मुख्य हवालदार / उत्तर पश्चिम रेल्वे.
मुकेश कुमार मीना, मुख्य हवालदार/आरपीएफ/जोधपुर विभाग, हे 16 सप्टेंबर 2018 रोजी रेल्वे क्रमांक 22478 मध्ये अनुरक्षण कर्तव्य बजावत असताना 2 मुलांसह 1 महिला प्रवाशाचे प्राण वाचवून उल्लेखनीय शौर्य दाखवले. मुकेश मीणा यांनी धावत्या ट्रेनमधून उडी मारली आणि त्या महिला प्रवाशाला तिच्या मुलांसह फलाट व ट्रेनमधील मोकळ्या जागेतून बाहेर काढले.
माहिती आणि प्रसारण मंत्रालय
बांगलादेशचा ‘अ हाऊस विथ नो नेम’ हा सिनेमा आज इफ्फी 53 च्या जागतिक चित्रपट श्रेणी अंतर्गत दाखवण्यात आला
गोवा/मुंबई, 25 नोव्हेंबर 2022
“चित्रपट बनवताना प्रेक्षक लक्षात घेतले पाहिजेत, यापूर्वी ते स्त्री-प्रधान भूमिका असलेल्या बिग बजेट चित्रपटांसाठी पैसे मोजायला तयार नव्हते, मात्र महामारीनंतर जेव्हा लोकांना ओटीटीवरील कथानकाचा आशय आवडू लागला , तेव्हा ते आवर्जून असे चित्रपट पहायला लागले आहेत. आज, कथा हा चित्रपटाचा मुख्य नायक आहे.” असे 'अ हाऊस विथ नो नेम' या बंगाली चित्रपटातील मुख्य अभिनेत्री नुसरत फारिया म्हणाली.
गोव्यातील चित्रपट महोत्सवाच्या निमित्ताने पत्र सूचना कार्यालयाने आयोजित केलेल्या इफ्फी ‘टेबल टॉक्स’मध्ये अभिनेत्री अफसाना मिमी आणि चित्रपटाचे निर्माते अबू शाहेद इमोन यांच्यासह माध्यमांशी आणि प्रतिनिधींशी त्यांनी संवाद साधला.
आज इफ्फी 53 च्या जागतिक चित्रपट श्रेणी अंतर्गत बांगलादेशचा ‘अ हाऊस विथ नो नेम’ हा सिनेमा दाखवण्यात आला.
हा चित्रपट का निवडला हे सांगताना नुसरत फारिया यांनी सांगितले की “गेली 7 वर्षे मी गाणी , नृत्य आणि प्रेमकहाणी असलेले व्यावसायिक चित्रपट करत आहे आणि माझ्या व्यस्त शेड्यूलमुळे मी माझ्या कुटुंबाला वेळ देऊ शकत नव्हते. महामारीच्या काळात, बर्याच वर्षांनी, मी माझ्या कुटुंबासोबत तब्बल 60 दिवस व्यतीत केले आणि जेव्हा अबू  यांनी मला चित्रपटाची कथा ऐकवली , तेव्हा मला माझ्या आईसोबतच्या नात्याची आठवण झाली आणि मी लगेच हो म्हणाले. ” कोविडच्या दोन लाटांदरम्यान या चित्रपटाचे चित्रीकरण करण्यात आले होते.
या चित्रपटात फारियाच्या आईची भूमिका करणारी बांगलादेशची दिग्गज अभिनेत्री अफसाना मिमी यांनी सांगितले की, ही भूमिका खूप आव्हानात्मक वाटली. 18 वर्षांनंतर पडद्यावर परतल्यावर आणि या चित्रपटाचा एक भाग बनण्याबाबत त्यांनी सांगितले , या चित्रपटात मी साकारलेल्या व्यक्तिरेखेचा संघर्ष खूप कठीण आहे. एकीकडे ती गर्भपात सहन करते तर दुसरीकडे तिला तिच्या मुलीसोबत वेळ घालवायचा असतो.” बांगलादेशी चित्रपटसृष्टीतील अशा दिग्गज कलाकारासोबत काम करण्याची संधी मला दवडायची नव्हती , असे फारियाने सांगितले.
चित्रपटात, फारिया एका अभिनेत्रीच्या भूमिकेत आहे, जी तिच्या गावी परतते आणि तिच्या कुटुंबाच्या भूतकाळाबाबत रहस्याचा शोध गेहते. पडद्यावरील अभिनेत्री आणि खऱ्या आयुष्यातील अभिनेत्री यातील फरकाबद्दल विचारले असता ती म्हणाली, “जेव्हा मी काम करायला सुरुवात केली तेव्हा माझ्या कुटुंबाचा मला फारसा पाठिंबा नव्हता. त्यामुळे इथपर्यंत पोहोचण्यासाठी स्वतःची लढाई स्वतःच लढावी लागली, मी रंगवलेल्या व्यक्तिरेखेचाही असाच प्रवास आहे. पुरुषांचे वर्चस्व असलेल्या उद्योगात येण्याचा ती प्रयत्न करते, जिथे तिला टिकवून ठेवणारी एकमेव गोष्ट तिची अभिनयाची आवड ही आहे . त्यांचे अनुभव वेगळे असतील, मात्र त्यांचा एकूणच प्रवास सारखा आहे आणि मी माझ्या या इंडस्ट्रीत माझी 7 वर्षे घालवली आहेत .”
निर्माते, अबू शाहिदद इमोन यांनी या चित्रपटाचे वर्णन 'एक गुंतागुंतीची आणि अतिशय सुंदर अशी आई-मुलीची कथा' असे केले आहे. या संवादात या उद्योगातील बदलांकडे देखील लक्ष वेधण्यात आले. यावर अफसाना मिमी म्हणाली, "आता तरुण प्रतिभावंत आणि नाविन्यपूर्ण कल्पनांसाठी अधिक वाव आहे, जेव्हा मी काम करायला सुरुवात केली, तेव्हा मी याची कल्पनाही करू शकत नव्हते. " बांगलादेशमधील चित्रपट उद्योगात महिलांना किती वाव आहे असे विचारले असता, मिमी म्हणाली की स्त्री-प्रधान भूमिका कायमच होत्या , मात्र महिला दिग्दर्शकांची संख्या खूप कमी आहे.PIB Mumbai | G.Chippalkatti/S.Kane/D.Rane
Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
पेट्रोलियम आणि नैसर्गिक वायू मंत्रालय
भारत सरकारने जागतिक ऊर्जा आव्हान अतिशय उत्तम प्रकारे हाताळले आहे : केंद्रीय मंत्री हरदीप एस. पुरी
तीन दिवस चालणाऱ्या पाचव्या दक्षिण आशियाई भूविज्ञान परिषद, जिओ इंडिया 2022 ला प्रारंभ
केंद्रीय पेट्रोलियम मंत्री हरदीप एस. पुरी यांच्या हस्ते जागतिक परिषदेचे उद्घाटन
नवी दिल्ली, 14 ऑक्टोबर 2022
जागतिक स्तरावरील कच्च्या तेलाच्या आणि गॅसच्या वाढत्या किमतींची आपल्या विकसनशील अर्थव्यवस्थेला झळ बसणार नाही याची काळजी घेत भारत सरकारने जागतिक ऊर्जा आव्हाने अतिशय उत्तम प्रकारे हाताळली. सध्याच्या घडीला , आपल्या देशात दररोज पाच दशलक्ष बॅरल पेट्रोलियम वापरले जात असून त्यातही तीन टक्क्यांनी वाढ होत आहे, जी जागतिक सरासरीच्या सुमारे एक टक्क्यांपेक्षा जास्त आहे. केंद्रीय पेट्रोलियम आणि शहरी व्यवहार मंत्री हरदीप एस पुरी यांनी शुक्रवारी जयपूरच्या सीतापुरा येथील जेईसीसी इथे सुरू झालेल्या तीन दिवसीय दक्षिण आशियाई भूविज्ञान परिषद -जिओ इंडिया 2022 मध्ये माध्यमांना ही माहिती दिली.
ओएनजीसीचे माजी संचालक  आणि ज्येष्ठ भूवैज्ञानिक श्याम व्यास राव यांना उद्घाटन सत्रात पेट्रोलियम मंत्र्यांच्या हस्ते जीवनगौरव पुरस्कार प्रदान करण्यात आला. पेट्रोलमध्ये इथेनॉल मिसळण्याची टक्केवारी 9 वर्षांत 10 टक्क्यांपर्यंत वाढली. उद्घाटन सत्रात, हरदीप पुरी म्हणाले की पेट्रोलमधील इथेनॉल-मिश्रण टक्केवारी 2013 मध्ये 0.67 टक्के होती ती मे 2022 मध्ये म्हणजेच निर्धारित वेळेच्या 5 महिने आधी 10 टक्क्यांपर्यंत वाढली आहे, .
यामुळे 2.7 दशलक्ष टन कार्बन उत्सर्जन कमी होत आहे जे पर्यावरणासाठी चांगले आहे. आंतरराष्ट्रीय ऊर्जा संस्थेच्या अंदाजानुसार, आगामी दोन दशकात जागतिक ऊर्जा वापरामध्ये भारताचा वाटा एक चतुर्थांश  असेल. बीपीचा अंदाज आहे की 2050 पर्यंत भारताची ऊर्जेची मागणी दुप्पट होईल, तर नैसर्गिक वायूची मागणी पाच पटीने वाढण्याची शक्यता आहे. पेट्रोलियम मंत्र्यांनी जिओइंडिया 2022 च्या प्रदर्शनाचे उद्घाटनही केले. यामध्ये अनेक भारतीय आणि जागतिक पेट्रोलियम कंपन्या आणि सेवा प्रदाते तेल आणि वायूचे शोधकार्य आणि उत्पादनासाठी त्यांच्या अत्याधुनिक सेवा आणि साधने सादर करत आहेत.
S.Kulkarni/S.Kane/P.Malandkar
(Visitor Counter : 103
भारतीय निवडणूक आयोग
बिहार विधानसभा निवडणूक, 2020 मध्ये खर्चाच्या देखरेख प्रक्रियेमध्ये 35.26 कोटी रुपये जप्त
निवडणूक आयोगाने बिहार विधानसभेसाठी सार्वत्रिक निवडणुकांची प्रक्रिया सुरू केली आहे. या निवडणुकीत पैशाचा अवैध वापर केला जावू नये, अशा गोष्टींना आळा घालण्यासाठी उमेदवारांच्या खर्चाच्या देखरेखीची प्रक्रिया प्रभावीपणे पार पाडली जात आहे. निवडणूक आयोगाने राज्यात खर्चाच्या देखरेखीसाठी 67 निरीक्षक तैनात केले आहेत. त्याचबरोबर आयोगाने मधू महाजन  आणि बी.आर. बालकृष्णन  यांचीही खर्चविषयक विशेष निरीक्षक म्हणून नियुक्ती केली आहे. निवडणूक काळामध्ये कशा पद्धतीने पैशाचा अवैध विनियोग केला जातो आणि असे प्रकार घडू नयेत म्हणून काय करावे लागते, या विषयामध्ये हे दोन्ही विशेष अधिकारी कुशल म्हणून परिचित आहेत.
राज्यातल्या सर्व विधानसभा मतदारसंघांचे मूल्यांकन केल्यानंतर या दोन्ही विशेष अधिका-यांनी 91 विधानसभा मतदारसंघांना अधिक लक्ष केंद्रीत करण्यासाठी चिह्नित केले आहे. हे मतदारसंघ खर्चाच्याबाबतीत संवेदनशील असल्याचे त्यांनी नमूद केले आहे. निवडणूक खर्चाच्या देखरेखीसाठी 881 भरारी पथके आणि 948 पाळत ठेवणारी स्थिर पथके तैनात करण्यात आली आहेत. तसेच निवडणूक आयोगाने बिहार आणि शेजारच्या राज्यातल्या वरिष्ठ अधिका-यांबरोबरही बैठका आयोजित केल्या आहेत.
निवडणूक प्रक्रियेच्या काळामध्ये रोख रक्कम देणे, भेटवस्तूंचे वितरण करणे यांना कायद्याने परवानगी नाही. उदाहरणार्थ, मतदारांना खुश करण्यासाठी तसेच त्यांच्यावर प्रभाव पाडण्यासाठी पैसे, मद्य अथवा इतर कोणत्याही वस्तू देण्यास मनाई आहे. असा प्रयत्न निवडणुकीतल्या कोणाही उमेदवाराने केला तर ती ‘लाच’ दिली गेली असे समजून त्या उमेदवारावर भारतीय दंड विधान 171 बी आणि आर.पी. कायदा 1951 अनुसार कायदेशीर कारवाई करण्याची तरतूद आहे. बिहारमध्ये दि. 19 ऑक्टोबर, 2020 पर्यंत 35.26 कोटी रूपये जप्त करण्यात आले आहेत. याआधीच्या म्हणजे सन 2015च्या विधानसभा निवडणुकीत 23.81 कोटी रुपये जप्त केले होते. जप्त केलेल्या रकमेचा तपशील खालील प्रमाणे आहे:-
विधानसभा निवडणूक 2020  जप्त केलेली रक्कम
कोटी रूपये
एकूण - रूपये 35.26 कोटी अधिक रूपये 79.85 लाख नेपाळी चलन
विधानसभा निवडणूक 2015 जप्त केलेली रक्कम
रूपये 23.81 कोटी
उपराष्ट्रपती कार्यालय
मुलींचे शिक्षण महिला सक्षमीकरणाच्या केंद्रस्थानी असले पाहिजे-उपराष्ट्रपती
जामिया हमदर्द विद्यापीठाच्या 13 व्या दीक्षांत समारंभाला केले संबोधित
(नवी दिल्ली, 23 ऑक्टोबर 2018
मुलींचे शिक्षण महिला सक्षमीकरणाच्या केंद्रस्थानी असले पाहिजे, असे उपराष्ट्रपती एम. व्यंकय्या नायडू यांनी म्हटले आहे. ते आज नवी दिल्ली येथे जामिया हमदर्द विद्यापीठाच्या 13 व्या दीक्षांत समारंभात बोलत होते. शैक्षणिक गुणवत्तेबरोबरच विद्यार्थ्यांना विशेषतः मुलींना जागतिक स्तरावर रोजगार स्पर्धेत टिकून राहण्यासाठी आवश्यक कौशल्ये प्रदान केली पाहिजेत, यावर त्यांनी भर दिला. सर्व स्तरातल्या मुलींना शिक्षण मिळाल्यास देशाचा सर्वांगिण विकास होईल, असे ते म्हणाले.
विद्यापीठे, शैक्षणिक संस्थांनी सौर ऊर्जा, वर्षा जलसंचयन यांचा अवलंब केला पाहिजे तसेच विद्यार्थ्यांमध्ये निसर्ग संवर्धन रूजवून निसर्गासोबत राहण्याचे शिक्षण त्यांना दिले पाहिजे, असे उपराष्ट्रपतींनी सांगितले.
शिक्षण केवळ पदवी, रोजगार यापुरता मर्यादित राहू नये तर शिक्षणामुळे माणूस सक्षम झाला पाहिजे, आर्थिक उन्नतीत शिक्षण सहाय्यभूत ठरले पाहिजे, असे ते म्हणाले.
तंत्रज्ञानाचे व्यसन होऊ देऊ नका आणि तंत्रज्ञानापायी माणसे आणि नातेसंबंधात दुरावा निर्माण होऊ देवू नका, असा सल्लाही उपराष्ट्रपतींनी विद्यार्थ्यांना दिला.
N.Sapre/S.Kakde/P.Kor
आरोग्य आणि कुटुंब कल्याण मंत्रालय
कोविड-19 लसीकरण अद्ययावत स्थिती
राज्ये/केंद्रशासित प्रदेशांना आतापर्यंत 38.18 कोटींपेक्षा अधिक लसींच्या मात्रा देण्यात आल्या
राज्ये/केंद्रशासित प्रदेशांकडे तसेच खाजगी रूग्णालयांकडे अद्याप 1.70 कोटी लसींच्या मात्रा देण्यासाठी शिल्लक
देशभर, कोविड-19 लसीकरण मोहिमेची व्याप्ती आणि वेग वाढवण्यासाठी केंद्र सरकार कटिबद्ध आहे. कोविड-19 च्या लसी सर्वांना मोफत देण्याच्या मोहिमेचा तिसरा टप्पा 21 जून 2021 पासून सुरु झाला. अधिकाधिक लसी उपलब्ध करत तसेच राज्ये/केंद्रशासित प्रदेशांना लसींच्या उपलब्धतेची आगावू कल्पना देत लसीकरणाला वेग देण्यात आला आहे. यातून राज्ये आणि केंद्रशासित प्रदेशांना लसीकरणसाठी योग्य नियोजन करता येईल तसेच, लसपुरवठा साखळी अधिक सुनियोजित करणे शक्य झाले आहे.
देशव्यापी कोविड मोहिमेचा भाग म्हणून केंद्र सरकार राज्ये आणि केंद्रशासित प्रदेशांना मोफत लसपुरवठा करत या मोहिमेला आधार देत आहे. लसीकरण मोहिमेच्या या नव्या टप्प्यात, केंद्र सरकार 75 टक्के लसी खरेदी करुन, त्या राज्ये आणि केंद्रशासित प्रदेशांना मोफत देणार आहे.
या अंतर्गत, विविध स्त्रोतांमार्फत, 38.18 कोटींपेक्षा अधिक लसी  आतापर्यंत राज्ये/केंद्रशासित प्रदेशांना देण्यात आल्या आहेत. आणखी 23,80,080 लसींच्या मात्रा लवकरच दिल्या जाणार आहेत.
यापैकी, एकूण 36,48,77,756 लसींच्या मात्रा  वापरण्यात आल्या आहेत. (आज सकाळी आठ वाजता उपलब्ध झालेल्या
आकडेवारीनुसार) अद्याप, 1.70 कोटी  लसी राज्ये/केंद्रशासित प्रदेशांकडे आणि खाजगी रुग्णालयांकडे शिल्लक आहेत.
पंतप्रधान कार्यालय
'तंत्रज्ञानाने सामर्थ्यशाली भारताची 8 वर्षे' याचा तपशील पंतप्रधानांनी केला सामायिक
पंतप्रधान नरेंद्र मोदी यांनी, गेल्या 8 वर्षांत तंत्रज्ञानाचा वापर आणि नवोन्मेषाने अर्थव्यवस्थेच्या प्रत्येक क्षेत्रामध्ये कसे चांगले बदल घडवून आणले आहेत यासंदर्भातील उपक्रम सामायिक केले आहेत. पंतप्रधानांनी narendramodi.in या त्यांच्या संकेतस्थळावरून लेख आणि माय जीओव्हीची एक ट्विट शृंखला सामायिक केली आहे.
पंतप्रधानांनी ट्विट केले:
“तंत्रज्ञान म्हणजे अधिक पारदर्शकता.
तंत्रज्ञान म्हणजे वाढलेली ‘जीवनमान सुलभता ’.
गेल्या 8 वर्षात तंत्रज्ञानात झालेली लक्षणीय प्रगती तुम्हाला आनंदित करेल. #8YearsOfTechPoweredIndia”
“प्रशासनासाठी आणि गरिबांची सेवा करण्यासाठी तंत्रज्ञान आणि नवकल्पनांचा वापर करण्यात भारत अग्रेसर आहे.गेल्या 8 वर्षात आम्ही अर्थव्यवस्थेच्या प्रत्येक क्षेत्रात चांगल्या प्रकारे परिवर्तन केले आहे. येथे काही प्रमुख सुधारणा आणि उपक्रमांबद्दल वाचा.#8YearsOfTechPoweredIndia”
वाणिज्य आणि उदयोग मंत्रालय
जुलै 2018 साठी आठ महत्वाच्या उद्योगांचा निर्देशांक
नवी दिल्ली, 31 ऑगस्ट 2018
औद्योगिक उत्पादन निर्देशांकात आठ महत्वाच्या उद्योगांचा 40.27 टक्के इतका वाटा आहे. यावर्षीच्या जुलैमध्ये या आठ उद्योगांचा सामाईक निर्देशांक 128.4 इतका राहीला. 2017 च्या जुलैशी तुलना करता हा निर्देशांक 6.6 टक्के जास्त आहे.
या आधीच्या वर्षातल्या जुलैशी तुलना करता कोळसा उत्पादनात या वर्षाच्या जुलैमध्ये 9.7 टक्के वाढ झाली तर कच्च्या तेलाच्या उत्पादनात गेल्या जुलै महिन्याशी तुलना करता या जुलै महिन्यात 5.4 टक्के घट झाली. नैसर्गिक वायू उत्पादनातही या जुलैमध्ये 5.2 टक्क्यांनी घट झाली. गेल्या वर्षीच्या जुलै महिन्याशी तुलना करता या जुलै महिन्यात पेट्रोलियम रिफायनरी उत्पादनात 12.3 टक्के वाढ नोंदवली गेली. गेल्या वर्षीच्या जुलैपेक्षा 2018 च्या जुलै महिन्यात खत उत्पादन 1.3 टक्के वाढले तर पोलाद उत्पादन 6 टक्के वाढले. गेल्या जुलैशी तुलना करता या वर्षीच्या जुलैमध्ये सिमेंट उत्पादनात 10.8 दशांश टक्के वाढीची नोंद झाली तर वीज उत्पादनात 4.8 टक्के वाढ दर्शवण्यात आली आहे.
N.Sapre/N.Chitale/P.Malandkar
(Visitor Counter : 64
ईशान्य क्षेत्र विकास मंत्रालय
जम्मू-काश्मिर आणि लडाखमध्ये तैनात जवानांना ईशान्येकडील बहिणींनी केंद्रिय मंत्री डॉ. जितेंद्र सिंह यांच्या उपस्थितीत बांधली राखी
नवी दिल्ली, 2 ऑगस्ट 2020
बंधुता, एकता आणि ऐक्याचे प्रदर्शन करणाऱ्या वैशिष्ट्यपूर्ण कार्यक्रमात आज ईशान्येकडील भगिनींनी जम्मू-काश्मिर आणि लडाखमध्ये तैनात असलेल्या तुकड्यांमधील सशस्त्र आणि निमलष्करी दलाच्या जवानांना राखी बांधली.
ईशान्य प्रदेश विकास मंत्रालयाचे राज्यमंत्री , राज्यमंत्री पंतप्रधान कार्यालय, कार्मिक, सार्वजनिक, निवृत्तीवेतन, अणु ऊर्जा आणि अंतराळ, डॉ. जितेंद्र सिंग यांच्या पुढाकाराने उद्याच्या रक्षाबंधन उत्सवाच्या पूर्वसंध्येला हा कार्यक्रम घेण्यात आला. जम्मू आणि काश्मिर आणि लडाख येथे तैनात असलेल्या लष्कराच्या आणि निमलष्करी दलाच्या जवानांना अरुणाचलप्रदेश, आसाम, मणिपूर, मिझोरम, मेघालय, नागालँड, त्रिपुरा आणि सिक्कीम या ईशान्येकडच्या आठ राज्यांतील बचतगटांनी राखी, तिरंगी बँड आणि फेस मास्क पाठविले. अशा प्रकारे विविध संस्कृती, राज्ये आणि भारतातील लोकांमध्ये जन्मजात बंध एकत्र आणत आहेत.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
संरक्षण मंत्रालय
संरक्षण मंत्री राजनाथ सिंग मंगोलियाला भेट देणार
भारतीय संरक्षण मंत्र्याची पूर्व आशियातील देशाला सामरिक दृष्टीकोनातून पहिलीच भेट
पूर्व आशियाई देशांशी सामरिक भागीदारीला चालना देत, संरक्षण मंत्री राजनाथ सिंग हे उद्यापासून ते 7 सप्टेंबरपर्यंत मंगोलियाला अधिकृत भेट देणार आहेत. राजनाथ सिंग यांचा मंगोलिया दौरा म्हणजे भारतीय संरक्षण मंत्र्याची त्या देशाला पहिलीच भेट असून यामुळे उभय देशांमध्ये संरक्षण क्षेत्रातील सहकार्य आणि सामरिक भागीदारी आणखी मजबूत होणार आहे.
या भेटीदरम्यान, राजनाथ सिंग मंगोलियाचे संरक्षण मंत्री लेफ्टनंट जनरल सैखनबायर यांच्यासमवेत द्विपक्षीय बोलणी करतील. ते मंगोलियाचे राष्ट्राध्यक्ष यू खुरेलसुख आणि ग्रेट खुराल या मंगोलियाच्या एकसदनी संसदेचे अध्यक्ष जी झंदनशतार यांची राजनाथ सिंग भेट घेतील. संपूर्ण प्रदेशात शांतता आणि भरभराट निर्माण करण्यामध्ये दोन्ही लोकशाही देशांना सामायिक स्वारस्य आहे.
भारत आणि मंगोलिया या दोन्ही देशांमध्ये सामरिक भागीदारी असून संरक्षण हा या भागीदारीचा प्रमुख आधारस्तंभ आहे. मंगोलियाबरोबर वेळोवेळी करण्यात आलेल्या द्विपक्षीय संरक्षण करारांमध्ये दोन्ही देशांमध्ये व्यापक संपर्क असून संयुक्त कार्यकारी गटाची बैठक, लष्करी आदानप्रदान, उच्चस्तरीय नेत्यांच्या भेटी, क्षमता उभारणी आणि प्रशिक्षण कार्यक्रम आणि द्विपक्षीय लष्करी सराव यांचा त्यात समावेश आहे.
द्विपक्षीय बोलण्यांच्या दरम्यान, दोन्ही संरक्षण मंत्री भारत आणि मंगोलिया यांच्यातील द्विपक्षीय संरक्षण सहकार्याचा आढावा घेतील आणि द्विपक्षीय करारांबाबत नवीन उपक्रमांची पडताळणी करतील. दोन्ही नेते सामायिक हितांच्या प्रादेशिक आणि जागतिक मुद्यांवरही आपल्या दृष्टीकोनांची देवाणघेवाण करतील.